Nochdems bai ins fost koane Haimandl mea gibt, sans in ana Oat Retro-Trend wida modean woan und maunche Leit haum ""Deco-Haimandl"" im Goatn schdee, neta wais guad ausschaud. Soichane Dekoarazions-Haimandl gibts dailwais sogoa oisa featige zan kaufn. De oidn Haimandl-Gschdöö wean a maunchmoi ois Dekoarazion fia an Bauangoatn fawent und Goatnutensilien wiar an Aumpa oda a Goatnschlauch wean drauf ghengt, oda ma lost Bleeampi aufi wogsn.